कोरोना अपडेट: देश में 24 घंटों में सबसे ज़्यादा 4,329 मरीज़ों की मौत, अब तक ढाई करोड़ से ज़्यादा लोग संक्रमित
दिल्ली: केंद्रीय स्वास्थ्य मंत्रालय द्वारा आज मंगलवार, 18 मई को जारी आंकड़ों के अनुसार देश में कोरोना के दूसरे दिन भी 3 लाख से कम यानी 2,63,533 नए मामले दर्ज किए गए हैं। लेकिन कोरोना से आज फिर एक दिन में सबसे ज़्यादा 4,329 लोगों ने अपनी जान गंवाई है। साथ ही इसी बीच देश भर में कोरोना से पीड़ित 4,22,436 मरीज़ों को ठीक किया गया है। और एक्टिव मामलों में 1,63,232 मामले कम हुए हैं।
देश के कई राज्यों में कोरोना के नए मामले कम हुए हैं, लेकिन मौत के मामले लगातार बढ़ते जा रहे हैं। जैसे - महाराष्ट्र में क़रीब दो महीने बाद 26,616 नए मामले सामने आए लेकिन इसी बीच 1,000 लोगों की मौत हुई है। दिल्ली में डेढ़ महीने बाद 4,524 नए मामले सामने आए लेकिन 335 लोगों की मौत हुई, उत्तर प्रदेश में करीब डेढ़ महीने बाद 9,345 नए मामले सामने आए लेकिन 271 लोगों की मौत हुई और उत्तराखंड में भी करीब डेढ़ महीने बाद 3,739 नए मामले सामने आए है लेकिन 223 लोगों की मौत हुई है।
देश में कोरोना के मामलों की संख्या बढ़कर 2 करोड़ 52 लाख 28 हज़ार 996 हो गयी है। जिनमें से अब तक 2 लाख 78 हज़ार 719 लोग अपनी जान गंवा चुके हैं। देश में कोरोना से पीड़ित 85.60 फ़ीसदी यानी 2 करोड़ 15 लाख 96 हज़ार 512 मरीज़ों को ठीक किया जा चुका है। इसी के साथ देश में एक्टिव मामलों की संख्या घटकर 13.29 फ़ीसदी यानी 33 लाख 53 हज़ार 765 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की 18 करोड़ 44 लाख 53 हज़ार 149 डोज दी जा चुकी हैं। जिनमें से 15 लाख 10 हज़ार 418 वैक्सीन की डोज पिछले 24 घंटों में दी गयी हैं।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 31 करोड़ 82 लाख 92 हज़ार 881 सैंपलों की जांच की जा चुकी है। जिनमें से 18 लाख 69 हज़ार 223 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,63,533 नए मामले दर्ज किए गए हैं। जिनमें कर्नाटक से 38,603 मामले, तमिलनाडु से 33,075 मामले, महाराष्ट्र से 26,616 मामले, केरल से 21,402 मामले, पश्चिम बंगाल से 19,003 मामले, आंध्र प्रदेश से 18,561 मामले, राजस्थान से 11,597 मामले, ओडिशा से 10,757 मामले, उत्तर प्रदेश से 9,345 मामले, हरियाणा से 7,488 मामले, गुजरात से 7,135 मामले, पंजाब से 6,881 मामले, छत्तीसगढ़ से 6,577 मामले, असम से 6,394 मामले, मध्य प्रदेश से 5,921 मामले, बिहार से 5,920 मामले, दिल्ली से 4,524 मामले, तेलंगाना से 3,961 मामले और उत्तराखंड से 3,739 नए मामले सामने आए हैं।
साथ ही हिमाचल प्रदेश से 3,546 मामले, जम्मू और कश्मीर से 3,344 मामले, झारखंड से 2,507 मामले, गोवा से 1,562 मामले, पुडुचेरी से 1,446 मामले, त्रिपुरा से 746 मामले, मेघालय से 634 मामले, चंडीगढ़ से 620 मामले, मणिपुर से 330 मामले, अरुणाचल प्रदेश से 304 मामले, नागालैंड से 273 मामले, मिज़ोरम से 239 मामले, लक्ष्द्वीप से 219 मामले, लद्दाख से 130 मामले, सिक्किम से 70 मामले, दादरा नगर हवेली और दमन दीव से 49 मामले और अंडमान निकोबार द्वीप समूह से 35 नए मामले सामने आए हैं।
राज्यवार कोरोना से मौत
देश में संक्रमण के कारण एक दिन में सबसे ज़्यादा 4,329 मरीजों की मौत हुई है। जिनमें से महाराष्ट्र में 1,000 मरीज़ों की मौत हुई, कर्नाटक में 476 मरीज़ों की मौत हुई, दिल्ली में 340 मरीज़ों की मौत हुई, तमिलनाडु में 335 मरीज़ों की मौत हुई, उत्तर प्रदेश में 271 मरीज़ों की मौत हुई, उत्तराखंड में 223 मरीज़ों की मौत हुई, पंजाब में 191 मरीज़ों की मौत हुई, राजस्थान में 157 मरीज़ों की मौत हुई, छत्तीसगढ़ में 149 मरीज़ों की मौत हुई, पश्चिम बंगाल में 147 मरीज़ों की मौत हुई, हरियाणा में 114 मरीज़ों की मौत हुई, आन्ध्र प्रदेश में 109 मरीज़ों की मौत हुई, बिहार में 96 मरीज़ों की मौत हुई, असम में 92 मरीज़ों की मौत हुई, केरल में 87 मरीज़ों की मौत हुई और गुजरात में 81 मरीज़ों की मौत हुई है।
साथ ही मध्य प्रदेश में 77 मरीज़ों की मौत हुई, जम्मू और कश्मीर में 73 मरीज़ों की मौत हुई, झारखंड में 60 मरीज़ों की मौत हुई, हिमाचल प्रदेश में 58 मरीज़ों की मौत हुई, गोवा में 53 मरीज़ों की मौत हुई, तेलंगाना में 30 मरीज़ों की मौत हुई, पुडुचेरी में 28 मरीज़ों की मौत हुई, ओडिशा में 22 मरीज़ों की मौत हुई, मेघालय में 16 मरीज़ों की मौत हुई, मणिपुर में 14 मरीज़ों की मौत हुई, नागालैंड में 7 मरीज़ों की मौत हुई, चंडीगढ़ में 6 मरीज़ों की मौत हुई, सिक्किम में 5 मरीज़ों की मौत हुई, त्रिपुरा और अरुणाचल प्रदेश में 4-4 मरीज़ों की मौत हुई, मिज़ोरम में 3 मरीज़ों की मौत हुई और एक मरीज की मौत अंडमान निकोबार द्वीप समूह में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva